สวัสดีครับ ขอปรึกษาหน่อยครับ พอดีมีอะไรกับแฟนในช่วงมีประจำเดือน วันที่ 26 มิ.ย. น่าจะเป็นวันสุดท้ายของประจำเดือนรอบนั้น แล้วไม่ได้ป้องกันแต่หลั่งนอก จากนั้นก็กินยาคุมฉุกเฉินตามฉลากครับจากนั้นวันที่ 1 ก.ค. ก็ได้มีอะไรกับแฟนแต่ถุงยางขาด (หลั่งนอก) แล้วลืมทานยาคุมฉุกเฉินครับต่อมาวันที่ 5 ก.ค. แฟนทักมาบอกว่าเป็นประจำเดือน แต่ออกมานิดหน่อย มาอยู่ประมาณ2วัน มาแบบกระปริดกระปรอยเดือน ก.ค. นอกจากเลือดออกกระปริดกระปรอย ประจำเดือนของแฟนยังไม่มาเลยครับคำถาม1. อยากทราบว่าเลือดที่ออกมาเป็นผลของยาคุมฉุกเฉินหรือป่าวครับ (ห่างจากวันที่กินยาประมาณ10วันครับ)2.มีโอกาสท้องหรือไม่ เพราะวันที่1 ก.ค. ถุงยางขาด หลั่งนอก ลืมทานยาคุมฉุกเฉิน น่าจะอยู่ในช่วง ระยะปลอดภัย 7วันหลังประจำเดือน3.เป็นไปได้ไหมว่าที่ประจำเดือนยังไม่มาเพราะผลจากยาคุมฉุกเฉินขอบครับ
สวัสดีค่ะ การมีเลือดออกผิดปกติจากช่องคลอดอาจเป็นผลข้างเคียงจากยาคุมกำเนิดฉุกเฉินได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังการนับวันปลอดภัยนั้นเป็นวฺิธีที่ไม่นิยมให้ทำเนื่องจากมีโอกาสคลาดเคลื่อนได้มาก หากเลือดที่ออกมาไม่ใช่เลือดประจำเดือน และการนับวันหลัง 7 วันที่ปลอดภัยนั้นเริ่มนับจากวันแรกที่มีประจำเดือน ไม่ใช่วันสุดท้ายค่ะแนะนำสังเกตประจำเดือนครั้งถัดไป หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก